CELEX: 32021D0701(01)
Language: lt
Date: 1621296000000
Title: Europos politinių partijų ir Europos politinių fondų institucijos sprendimas 2021 m. gegužės 18 d. kuriuo patvirtinamos Europos Parlamento ir Tarybos reglamento (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB, įgyvendinimo taisyklės, kiek tai susiję su duomenų subjektų tam tikrų teisių apribojimu pagal to reglamento 25 straipsnį 2021/C 257 I/01

2021 7 1   
               
               
                  LT
               
               
                  Europos Sąjungos oficialusis leidinys
               
               
                  CI 257/1
               
            
         Europos politinių partijų ir Europos politinių fondų institucijos sprendimas
         2021 m. gegužės 18 d.
         kuriuo patvirtinamos Europos Parlamento ir Tarybos reglamento (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB, įgyvendinimo taisyklės, kiek tai susiję su duomenų subjektų tam tikrų teisių apribojimu pagal to reglamento 25 straipsnį
         (2021/C 257 I/01)
         EUROPOS POLITINIŲ PARTIJŲ IR EUROPOS POLITINIŲ FONDŲ INSTITUCIJA,
         atsižvelgdama į Sutartį dėl Europos Sąjungos veikimo, ypač į jos 16 straipsnį,
         atsižvelgdama į Europos Parlamento ir Tarybos reglamentą (ES) 2018/1725 (1), ypač į jo 25 straipsnį ir 45 straipsnio 3 dalį,
         atsižvelgdama į Europos duomenų apsaugos priežiūros pareigūno, su kuriuo dėl šio sprendimo konsultuotasi pagal Reglamento (ES) 2018/1725 41 straipsnio 2 dalį, 2021 m. balandžio 28 d. nuomonę,
         kadangi:
         
                     (1)
                  
                  
                     Reglamento (ES) 2018/1725 įgyvendinimo taisyklių (toliau – įgyvendinimo taisyklės) tikslas – nustatyti sąlygas, kuriomis pagal Reglamento (ES) 2018/1725 25 straipsnį Institucija gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir pareigas;
                  
               
                     (2)
                  
                  
                     pagal šią sistemą Institucija, taikydama šio sprendimo II skyriuje nustatytus apribojimus, privalo paisyti atitinkamų duomenų subjektų pagrindinių teisių, įtvirtintų Europos Sąjungos pagrindinių teisių chartijos 8 straipsnio 1 dalyje, Sutarties dėl Europos Sąjungos veikimo 16 straipsnio 1 dalyje ir Reglamente (ES) 2018/1725;
                  
               
                     (3)
                  
                  
                     tuo tikslu, prieš taikydama bet kokį konkretų apribojimą, Institucija kiekvienu konkrečiu atveju turi atlikti vertinimą dėl atitinkamo apribojimo būtinumo ir proporcingumo, atsižvelgdama į riziką duomenų subjektų teisėms ir laisvėms;
                  
               
                     (4)
                  
                  
                     Reglamento (ES) 2018/1725 25 straipsnio 5 dalyje nustatyta, kad vidaus taisyklės dėl apribojimų pagal to reglamento 25 straipsnį priimamos aukščiausiu Sąjungos institucijų ir organų valdymo lygmeniu ir skelbiamos Europos Sąjungos oficialiajame leidinyje,
                  
               PRIĖMĖ ŠĮ SPRENDIMĄ:
         I SKYRIUS
         
            BENDROSIOS NUOSTATOS
         
         
            1 straipsnis
            Tikslas
            Šiuo sprendimu nustatomos vidaus taisyklės, pagal kurias Europos politinių partijų ir Europos politinių fondų institucija (toliau – Institucija) pagal Reglamento (ES) 2018/1725 25 straipsnį gali duomenų subjektų teisėms taikyti išimtis, nukrypti leidžiančias nuostatas ar apribojimus.
         
         
            2 straipsnis
            Duomenų valdytojas
            
               1.   Institucija nustato duomenų tvarkymo tikslus ir priemones ir todėl veikia kaip šių duomenų valdytojas pagal Reglamento (ES) 2018/1725 3 straipsnio 8 dalį ir kaip nurodyta to reglamento 25 straipsnio 2 dalies e punkte.
            
            
               2.   Jei atitinkamos duomenų tvarkymo operacijos tikslus ir priemones nustato Institucija ir mažiausiai vienas kitas subjektas, įskaitant Sąjungos institucijas ir organus, kompetentingi subjektai laikomi bendrais duomenų valdytojais pagal Reglamento (ES) 2018/1725 28 straipsnio 1 dalį.
            
            
               3.   Duomenų valdytojas užtikrina, kad duomenų tvarkymo operacijos būtų atliekamos laikantis Reglamento (ES) 2018/1725, ir turi galėti įrodyti, kad jo laikomasi.
               Visų pirma duomenų valdytojas atsako už:
               
                           a)
                        
                        
                           tinkamų techninių ir organizacinių priemonių, siekiant taikyti pritaikytosios ir standartizuotosios duomenų apsaugos principus, įgyvendinimą;
                        
                     
                           b)
                        
                        
                           pavaldiems darbuotojams tinkamų nurodymų siekiant užtikrinti teisėtą, sąžiningą, skaidrų ir konfidencialų duomenų tvarkymą ir garantuoti tinkamo lygio saugumą atsižvelgiant į riziką, kurią kelia duomenų tvarkymas, teikimą;
                        
                     
                           c)
                        
                        
                           bendradarbiavimą su duomenų apsaugos pareigūnu ir duomenų apsaugos priežiūros pareigūnu, kai jie vykdo savo pareigas, visų pirma jiems siunčiant informaciją, kurią jie prašo suteikti;
                        
                     
                           d)
                        
                        
                           duomenų apsaugos pareigūno informavimą ir įtraukimą laiku, visų pirma, kalbant apie projektus, susijusius su naujomis duomenų tvarkymo operacijomis arba apie didelius esamų operacijų pakeitimus.
                        
                     
         
         II SKYRIUS
         
            DUOMENŲ SUBJEKTŲ TEISĖMS TAIKOMOS IŠIMTYS, NUKRYPTI LEIDŽIANČIOS NUOSTATOS IR APRIBOJIMAI
         
         
            1 SKIRSNIS
         
         
            
               Išimtys ir nukrypti leidžiančios nuostatos
            
         
         
            3 straipsnis
            Išimtys
            
               1.   Prieš pradėdamas taikyti šio skyriaus 2 skirsnyje numatytą apribojimą duomenų valdytojas patikrina, ar taikoma kuri nors iš Reglamente (ES) 2018/1725 nustatytų išimčių, visų pirma, išimtys, numatytos pagal to reglamento 15 straipsnio 4 dalį, 16 straipsnio 5 dalį, 19 straipsnio 3 dalį ir 35 straipsnio 3 dalį.
            
            
               2.   Kai duomenis norima tvarkyti archyvavimo tikslais viešojo intereso labui, taip pat mokslinių ar istorinių tyrimų arba statistiniais tikslais, duomenų valdytojas patikrina, ar taikomos Reglamento (ES) 2018/1725 16 straipsnio 5 dalies b punkte ir 19 straipsnio 3 dalies d punkte numatytos išimtys.
            
         
         
            4 straipsnis
            Nukrypti leidžiančios nuostatos
            
               1.   Kai duomenis norima tvarkyti archyvavimo tikslais viešojo intereso labui, duomenų valdytojas gali taikyti nukrypti leidžiančias nuostatas, kaip numatyta Reglamento (ES) 2018/1725 25 straipsnio 4 dalyje. Šiuo tikslu duomenų valdytojas gali taikyti nukrypti leidžiančias nuostatas, susijusias su Reglamento (ES) 2018/1725 17, 18, 20, 21, 22 ir 23 straipsniuose nurodytomis teisėmis, laikydamasis to reglamento 25 straipsnio 4 dalyje numatytų sąlygų.
            
            
               2.   Kai duomenis norima tvarkyti mokslinių ar istorinių tyrimų tikslais arba statistiniais tikslais, duomenų valdytojas gali taikyti nukrypti leidžiančias nuostatas, kaip numatyta Reglamento (ES) 2018/1725 25 straipsnio 3 dalyje. Šiuo tikslu duomenų valdytojas gali taikyti nukrypti leidžiančias nuostatas, susijusias su Reglamento (ES) 2018/1725 17, 18, 20 ir 23 straipsniuose nurodytomis teisėmis, laikydamasis Reglamento (ES) 2018/1725 25 straipsnio 3 dalyje numatytų sąlygų.
            
            
               3.   Tokios nukrypti leidžiančios nuostatos taikomos, jei užtikrinamos Reglamento (ES) 2018/1725 13 straipsnyje ir šio sprendimo 6 straipsnio 1 ir 2 dalyse nurodytos atitinkamos apsaugos priemonės. Siekiant užtikrinti, kad būtų laikomasi duomenų kiekio mažinimo principo ir, kai taikoma, pseudonimų suteikimo principo, taikomos techninės ir organizacinės priemonės.
            
         
         
            2 SKIRSNIS
         
         
            
               Apribojimai
            
         
         
            5 straipsnis
            Dalykas ir taikymo sritis
            
               1.   Šiame skirsnyje nustatomos bendrosios sąlygos, kuriomis pagal Reglamento (ES) 2018/1725 25 straipsnį duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir pareigas.
               Pirmoje pastraipoje nurodytas bendrąsias sąlygas papildo sprendimo priedų nuostatos, kuriose nurodomos sąlygos, kuriomis Institucija gali apriboti duomenų subjektų teises, vykdydama bet kokią savo veiklą ar procedūras, kai tvarkomi asmens duomenys ir prireikia nustatyti apribojimus.
            
            
               2.   Šis skirsnis taikomas asmens duomenų tvarkymui, susijusiam su Institucijos vykdoma veikla ir procedūromis, nurodytomis šio sprendimo prieduose.
            
         
         
            6 straipsnis
            Apsaugos priemonės
            
               1.   Asmens duomenys, kuriems taikomas apribojimas, saugomi saugioje fizinėje arba elektroninėje aplinkoje, kurioje negalima neteisėtai susipažinti su duomenimis arba juos perduoti asmenims, kurie neturi jų žinoti.
            
            
               2.   Prieš taikant bet kokį apribojimą atliekamas apribojimo būtinumo bei proporcingumo ir rizikos duomenų subjektams vertinimas pagal šio sprendimo 12 straipsnį.
            
         
         
            7 straipsnis
            Taikomi apribojimai
            
               1.   Atsižvelgdamas į šio sprendimo 8–13 straipsnius ir taikomuose prieduose nustatytas specifikacijas, duomenų valdytojas gali taikyti apribojimus, susijusius su duomenų subjekto teisėmis, kurios aiškiai nurodytos taikomuose prieduose, jeigu naudojantis tomis teisėmis būtų trukdoma įgyvendinti tuose prieduose nurodytos veiklos arba procedūros tikslą.
            
            
               2.   Kai duomenų valdytojas taiko apribojimą, visų pirma, visiškai ar iš dalies atideda duomenų subjekto naudojimąsi teise, neatlieka veiksmų, kad būtų galima naudotis teise, arba atsisako leisti ja naudotis, jis imasi veiksmų pagal šio sprendimo 12 straipsnį.
            
         
         
            8 straipsnis
            Duomenų subjektų teise būti informuotiems apie apribojimų priežastis
            
               1.   Kai duomenų valdytojas apriboja teisę būti informuotam, nurodytą Reglamento (ES) 2018/1725 15 ir 16 straipsniuose, duomenų subjektams pagal to reglamento 25 straipsnio 6 dalį pranešama apie pagrindines tokio apribojimo taikymo priežastis ir apie jų teisę pateikti skundą Europos duomenų apsaugos priežiūros pareigūnui.
            
            
               2.   Tačiau, atskirai įvertinus kiekvieną atvejį, tokios informacijos pateikimas pagal Reglamento (ES) 2018/1725 25 straipsnio 8 dalį gali būti atidėtas, ji gali būti nepateikiama arba gali būti atsisakyta ją pateikti, jei dėl jos pateikimo būtų panaikintas apribojimo poveikis. Kai tik apribojimo poveikis dėl tokios informacijos pateikimo nebebus panaikintas, ji pateikiama duomenų subjektui.
            
         
         
            9 straipsnis
            Duomenų subjektų teisė susipažinti su duomenimis, teisė reikalauti ištaisyti duomenis, teisė reikalauti ištrinti duomenis, teisė reikalauti apriboti duomenų tvarkymą ir prievolė pranešti
            
               1.   Kai duomenų valdytojas visiškai arba iš dalies apriboja duomenų subjektų teisę susipažinti su duomenimis, teisę reikalauti ištaisyti duomenis, teisę prašyti ištrinti duomenis, teisę reikalauti apriboti duomenų tvarkymą, kaip nurodyta atitinkamai Reglamento (ES) 2018/1725 17, 18, 19 ir 20 straipsniuose, taip pat prievolę pranešti pagal to reglamento 21 straipsnį, jis savo atsakyme į prašymą susipažinti su duomenimis, juos ištaisyti, ištrinti ar apriboti duomenų tvarkymą informuoja atitinkamą duomenų subjektą apie taikomą apribojimą ir pagrindines jo taikymo priežastis, taip pat apie galimybę pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teisme (toliau – Teisingumo Teismas).
            
            
               2.   Informacijos apie apribojimo priežastis pateikimas pagal 1 dalį, atskirai įvertinus kiekvieną atvejį, gali būti atidėtas, informacija gali būti nepateikiama ar atsisakoma ją pateikti, jei dėl jos pateikimo būtų panaikintas apribojimo poveikis. Kai tik apribojimo poveikis dėl tokios informacijos pateikimo nebebus panaikintas, ji pateikiama duomenų subjektui.
            
            
               3.   Kai teisė susipažinti su duomenimis yra visiškai arba iš dalies apribota ir duomenų subjektas pasinaudojo savo teise pateikti skundą Europos duomenų apsaugos priežiūros pareigūnui, Europos duomenų apsaugos priežiūros pareigūnas informuoja tik duomenų subjektą apie tai, ar jo duomenys buvo tvarkomi tinkamai, o jeigu ne, ar tai buvo ištaisyta, kaip nurodyta Reglamento (ES) 2018/1725 25 straipsnio 7 dalyje.
            
         
         
            10 straipsnis
            Pranešimas duomenų subjektui apie asmens duomenų saugumo pažeidimą
            Kai duomenų valdytojas apriboja Reglamento (ES) 2018/1725 35 straipsnio taikymą, jis imasi veiksmų pagal šio sprendimo 12 straipsnį. Jeigu šiuo pagrindu apribojamas pranešimas duomenų subjektui apie duomenų saugumo pažeidimą, tai dokumentuojama parengiant raštą ir šis raštas perduodamas Europos duomenų apsaugos priežiūros pareigūnui pranešimo apie asmens duomenų saugumo pažeidimą metu.
         
         
            11 straipsnis
            Elektroninių pranešimų konfidencialumas
            Kai duomenų valdytojas apriboja prievolę užtikrinti elektroninių pranešimų konfidencialumą, nurodytą Reglamento (ES) 2018/1725 36 straipsnyje, jis imasi veiksmų pagal šio sprendimo 12 straipsnį.
         
         
            12 straipsnis
            Būtinumo ir proporcingumo vertinimas, apribojimų fiksavimas ir registravimas
            
               1.   Prieš taikydamas bet kokius konkrečius apribojimus duomenų valdytojas kiekvienu konkrečiu atveju įvertina, ar apribojimai yra būtini ir proporcingi, atsižvelgdamas į Reglamento (ES) 2018/1725 25 straipsnio 2 ir 8 dalis.
            
            
               2.   Tame vertinime raštu nurodomos bet kokio pagal šį sprendimą taikomo apribojimo priežastys ir jis apima rizikos atitinkamų duomenų subjektų teisėms ir laisvėms, visų pirma rizikos, kad jų asmens duomenys gali būti toliau tvarkomi be jų žinios ir kad jiems gali būti neleista pasinaudoti savo teisėmis pagal Reglamentą (ES) 2018/1725, vertinimą, taip pat patikrinimą, kaip duomenų subjektų naudojimasis teisėmis trukdytų įgyvendinti Institucijos vykdomos veiklos ar procedūrų, apibrėžtų šio sprendimo prieduose, tikslą.
            
            
               3.   Vertinimai saugomi centriniame registre ir, gavus prašymą, pateikiami Europos duomenų apsaugos priežiūros pareigūnui.
            
            
               4.   Kai duomenų valdytojas pagal šį straipsnį apriboja teisę į elektroninių pranešimų konfidencialumą, nurodytą Reglamento (ES) 2018/1725 36 straipsnyje, jis, atsakydamas į duomenų subjekto prašymą, informuoja atitinkamą duomenų subjektą apie pagrindines priežastis, dėl kurių taikomas apribojimas, ir jo teisę pateikti skundą Europos duomenų apsaugos priežiūros pareigūnui.
            
            
               5.   Informacijos pateikimas, kaip nurodyta 4 dalyje, atskirai įvertinus kiekvieną atvejį gali būti atidėtas, informacija gali būti nepateikiama ar atsisakoma ją pateikti, jei dėl jos pateikimo būtų panaikintas apribojimo poveikis. Kai tik apribojimo poveikis dėl tokios informacijos pateikimo nebebus panaikintas, ji pateikiama duomenų subjektui.
            
         
         
            13 straipsnis
            Apribojimų trukmė
            
               1.   Šiame sprendime, jį taikant kartu su taikomais šio sprendimo priedais, nurodyti apribojimai taikomi tol, kol neišnyksta juos pagrindžiančios priežastys.
            
            
               2.   Jei šiame sprendime, jį taikant kartu su taikomais šio sprendimo priedais, nurodyto apribojimo priežasčių nebelieka, duomenų valdytojas panaikina apribojimą. Tuo pat metu duomenų valdytojas pateikia duomenų subjektui pagrindines apribojimo priežastis ir informuoja jį apie galimybę bet kuriuo metu pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Teisingumo Teisme.
            
            
               3.   Duomenų valdytojas peržiūri šiame sprendime, jį taikant kartu su taikomais šio sprendimo priedais, nurodytų apribojimų taikymą kas šešis mėnesius nuo jų priėmimo ir tuomet, kai užbaigiama atitinkama procedūra. Vėliau šio sprendimo I, II, III, IV, V, VI, VII ir VIII prieduose nurodytos veiklos ir procedūrų tikslais duomenų valdytojas kasmet tikrina būtinybę toliau taikyti apribojimą.
            
         
         
            14 straipsnis
            Duomenų apsaugos pareigūno atliekama peržiūra
            
               1.   Kai duomenų subjektų teisės yra ribojamos, kaip numatyta šiame skirsnyje, apie tai nepagrįstai nedelsiant pranešama duomenų apsaugos pareigūnui. Prieš pradedant apribojimo taikymo procedūrą ir jos metu, kiek tai įmanoma, konsultuojamasi su duomenų apsaugos pareigūnu ir jis įtraukiamas į vertinimą. Duomenų apsaugos pareigūno dalyvavimas dokumentuojamas duomenų valdytojui parengiant raštą. Rašte dokumentuojama informacija, kuria buvo dalijamasi su duomenų apsaugos pareigūnu.
               Duomenų apsaugos pareigūno prašymu jam suteikiama galimybė susipažinti su visais dokumentais, kuriais grindžiamos pagrindinės faktinės ir teisinės aplinkybės.
            
            
               2.   Duomenų apsaugos pareigūnas gali prašyti, kad duomenų valdytojas peržiūrėtų apribojimus. Duomenų apsaugos pareigūnas raštu informuojamas apie prašomos peržiūros rezultatus.
            
         
         III SKYRIUS
         
            BAIGIAMOSIOS NUOSTATOS
         
         
            15 straipsnis
            Priedai
            Šio sprendimo priedai yra neatskiriama šio sprendimo dalis.
         
         
            16 straipsnis
            Įsigaliojimas
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. gegužės 18 d.
            
               
                  Europos politinių partijų ir Europos politinių fondų institucijos vardu
               
               
                  Direktorius
               
               M. ADAM
            
         
         
            (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
      
      
         
            I PRIEDAS
            Drausminės procedūros, administraciniai ir kiti tyrimai su darbuotojais susijusiais klausimais
            1)   Dalykas ir taikymo sritis
            
            
                     
                        1.
                     
                     
                        Šis priedas taikomas duomenų valdytojo vykdomam asmens duomenų tvarkymui 2 dalyje nurodytų procedūrų tikslais.
                     
                  
                     
                        2.
                     
                     
                        Šiame priede nustatomos konkrečios sąlygos, kuriomis, vykdant drausmines procedūras, administracinius ir kitus tyrimus su darbuotojais susijusiais klausimais pagal Tarnybos nuostatų 86 straipsnį ir IX priedą ir tyrimus atsižvelgiant į pagalbos prašymus, pateiktus pagal Tarnybos nuostatų 24 straipsnį, ir dėl tariamų priekabiavimo atvejų, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, siekiant užtikrinti:
                        
                                    a)
                                 
                                 
                                    kitus svarbius Sąjungos bendrojo viešojo intereso tikslus, pavyzdžiui, Institucijos gebėjimą vykdyti savo prievoles pagal Tarnybos nuostatus ir vidaus personalo politiką, laikantis Reglamento (ES) 2018/1725 25 straipsnio 1 dalies c punkto;
                                 
                              
                                    b)
                                 
                                 
                                    reglamentuojamųjų profesijų etikos pažeidimų prevenciją, tyrimą, nustatymą ir patraukimą baudžiamojon atsakomybėn už juos pagal Reglamento (ES) 2018/1725 25 straipsnio 1 dalies f punktą;
                                 
                              
                                    c)
                                 
                                 
                                    stebėsenos, tikrinimo ar reguliavimo funkciją, kuri (net jeigu tik kartais) yra susijusi su viešosios valdžios įgaliojimų vykdymu Reglamento (ES) 2018/1725 25 straipsnio 1 dalies c punkte nurodytais atvejais, vadovaujantis minėto reglamento 25 straipsnio 1 dalies g punktu, ir
                                 
                              
                                    d)
                                 
                                 
                                    kitų duomenų subjektų teisių ir laisvių apsaugą pagal Reglamento (ES) 2018/1725 25 straipsnio 1 dalies h punktą.
                                 
                              
                  
                     
                        3.
                     
                     
                        Šis priedas taikomas šių kategorijų asmens duomenims:
                        
                                    a)
                                 
                                 
                                    tapatybės nustatymo duomenims;
                                 
                              
                                    b)
                                 
                                 
                                    kontaktiniams duomenims;
                                 
                              
                                    c)
                                 
                                 
                                    profesiniams duomenims;
                                 
                              
                                    d)
                                 
                                 
                                    duomenims apie asmenų dalyvavimą;
                                 
                              
                                    e)
                                 
                                 
                                    duomenims apie asmenų išorės veiklą;
                                 
                              
                                    f)
                                 
                                 
                                    duomenims, atskleidžiantiems rasinę ar etninę kilmę, religinius ar filosofinius įsitikinimus, ar sveikatos duomenims;
                                 
                              
                                    g)
                                 
                                 
                                    visiems kitiems duomenims, kurie yra Institucijos vykdomų susijusių drausminių procedūrų, administracinių ir kitų tyrimų su darbuotojais susijusiais klausimais dalykas.
                                 
                              
                  2)   Taikomi apribojimai
            
            Atsižvelgiant į šio sprendimo 8–13 straipsnius, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, kai naudojimasis šiomis teisėmis pakenktų drausminių procedūrų, administracinių ir kitų tyrimų su darbuotojais susijusiais klausimais, įskaitant tariamų priekabiavimo atvejų tyrimą, tikslui ir veiksmingumui arba darytų neigiamą poveikį kitų duomenų subjektų teisėms ir laisvėms.
         
      
      
         
            II PRIEDAS
            Atrankos procedūros
            1)   Dalykas ir taikymo sritis
            
            
                     
                        1.
                     
                     
                        Šis priedas taikomas duomenų valdytojo vykdomam asmens duomenų tvarkymui atrankos procedūrų tikslais.
                     
                  
                     
                        2.
                     
                     
                        Šiame priede nustatomos konkrečios sąlygos, kuriomis, vykdant atrankos procedūras (1), duomenų valdytojas gali apriboti Reglamento (ES) 2018/1725 17 straipsnio taikymą, siekiant užtikrinti:
                        
                                    a)
                                 
                                 
                                    kitus svarbius Sąjungos bendrojo viešojo intereso tikslus, pavyzdžiui, Institucijos gebėjimą vykdyti savo prievoles pagal Tarnybos nuostatus ir vidaus personalo politiką, laikantis Reglamento (ES) 2018/1725 25 straipsnio 1 dalies c punkto, ir
                                 
                              
                                    b)
                                 
                                 
                                    kitų duomenų subjektų teisių ir laisvių apsaugą pagal Reglamento (ES) 2018/1725 25 straipsnio 1 dalies h punktą.
                                 
                              
                  
                     
                        3.
                     
                     
                        Šis priedas taikomas šių kategorijų asmens duomenims:
                        
                                    a)
                                 
                                 
                                    tapatybės nustatymo duomenims;
                                 
                              
                                    b)
                                 
                                 
                                    kontaktiniams duomenims;
                                 
                              
                                    c)
                                 
                                 
                                    profesiniams duomenims;
                                 
                              
                                    d)
                                 
                                 
                                    kandidatų pasisakymų ar testų įrašams;
                                 
                              
                                    e)
                                 
                                 
                                    įvertinimo lapams;
                                 
                              
                                    f)
                                 
                                 
                                    visiems kitiems duomenims, susijusiems su atitinkamomis Institucijos vykdomomis atrankos procedūromis.
                                 
                              
                  2)   Taikomi apribojimai
            
            Atsižvelgiant į šio sprendimo 8–13 straipsnius, duomenų valdytojas gali apriboti duomenų subjektų teisės susipažinti su savo asmens duomenimis, nustatytos Reglamento (ES) 2018/1725 17 straipsnyje, taikymą, kai naudojimasis šia teise pakenktų šių atrankos procedūrų tikslui ir veiksmingumui, visų pirma, atskleidžiant atrankos komitetų vertinimus, arba darytų neigiamą poveikį kitų duomenų subjektų teisėms ir laisvėms, visų pirma, atskleidžiant kitų kandidatų asmens duomenis. Apribojimas, kuriuo siekiama apsaugoti kitų duomenų subjektų teises ir laisves, taikomas tik itin išskirtinėmis aplinkybėmis.
            3)   Apribojimų trukmė
            
            Nukrypstant nuo šio sprendimo 13 straipsnio taikomos šios apribojimų trukmės taisyklės:
            
                        —
                     
                     
                        šiame priede nurodyti apribojimai toliau taikomi, kol galioja juos pagrindžiančios priežastys,
                     
                  
                        —
                     
                     
                        duomenų valdytojas panaikina apribojimus, jei nebegalioja jų priežastys ir duomenų subjektas vėl prašo leisti susipažinti su atitinkamais asmens duomenimis. Tuo pat metu duomenų valdytojas pateikia duomenų subjektui pagrindines apribojimo priežastis ir informuoja jį apie galimybę bet kuriuo metu pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Teisingumo Teisme.
                     
                  
               (1)  Ši nuostata taikoma laikinųjų darbuotojų ir sutartininkų atrankoms, taip pat vidiniams konkursams.
         
      
      
         
            III PRIEDAS
            Darbuotojų skundų nagrinėjimas
            1)   Dalykas ir taikymo sritis
            
            
                     
                        1.
                     
                     
                        Šis priedas taikomas duomenų valdytojo vykdomam asmens duomenų tvarkymui skundų nagrinėjimo pagal Tarnybos nuostatus tikslais.
                     
                  
                     
                        2.
                     
                     
                        Šiame priede nustatomos konkrečios sąlygos, kuriomis, nagrinėjant darbuotojų skundus pagal Tarnybos nuostatų 90 straipsnį (1), duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, siekiant užtikrinti:
                        
                                    a)
                                 
                                 
                                    kitus svarbius Sąjungos bendrojo viešojo intereso tikslus, pavyzdžiui, Institucijos gebėjimą vykdyti savo prievoles pagal Tarnybos nuostatus, laikantis Reglamento (ES) 2018/1725 25 straipsnio 1 dalies c punkto, ir
                                 
                              
                                    b)
                                 
                                 
                                    reglamentuojamųjų profesijų etikos pažeidimų prevenciją, tyrimą, nustatymą ir patraukimą baudžiamojon atsakomybėn už juos pagal Reglamento (ES) 2018/1725 25 straipsnio 1 dalies f punktą.
                                 
                              
                  
                     
                        3.
                     
                     
                        Šis priedas taikomas šių kategorijų asmens duomenims:
                        
                                    a)
                                 
                                 
                                    tapatybės nustatymo duomenims;
                                 
                              
                                    b)
                                 
                                 
                                    kontaktiniams duomenims;
                                 
                              
                                    c)
                                 
                                 
                                    profesiniams duomenims;
                                 
                              
                                    d)
                                 
                                 
                                    visiems kitiems duomenims, susijusiems su atitinkamais darbuotojų skundais.
                                 
                              
                  2)   Taikomi apribojimai
            
            Atsižvelgiant į šio sprendimo 8–13 straipsnius, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, kai naudojimasis šiomis teisėmis pakenktų skundų nagrinėjimo procedūrai pagal Tarnybos nuostatus.
            
               (1)  Institucija, pagal Tarnybos nuostatų 90 straipsnį nagrinėdama darbuotojų skundus, gali tvarkyti kitų darbuotojų, nei skundus pateikę darbuotojai, asmens duomenis, siekdama patikrinti, ar laikomasi vienodo požiūrio principo.
         
      
      
         
            IV PRIEDAS
            Vidaus auditai
            1)   Dalykas ir taikymo sritis
            
            
                     
                        1.
                     
                     
                        Šis priedas taikomas duomenų valdytojo vykdomam asmens duomenų tvarkymui vidaus auditų vykdymo tikslais.
                     
                  
                     
                        2.
                     
                     
                        Šiame priede nustatomos konkrečios sąlygos, kuriomis, vykdant vidaus auditus Reglamente (ES, Euratomas) 2018/1046 (1) nustatytais tikslais, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, siekiant užtikrinti:
                        
                                    a)
                                 
                                 
                                    kitus svarbius Sąjungos arba valstybės narės tikslus, susijusius su bendrais viešaisiais interesais, visų pirma Sąjungos arba valstybės narės svarbius finansinius interesus, pagal Reglamento (ES) 2018/1725 25 straipsnio 1 dalies c punktą ir
                                 
                              
                                    b)
                                 
                                 
                                    stebėsenos, tikrinimo ar reguliavimo funkciją, kuri (net jeigu tik kartais) yra susijusi su viešosios valdžios įgaliojimų vykdymu Reglamento (ES) 2018/1725 25 straipsnio 1 dalies c punkte nurodytais atvejais, vadovaujantis minėto reglamento 25 straipsnio 1 dalies g punktu.
                                 
                              
                  
                     
                        3.
                     
                     
                        Šis priedas taikomas šių kategorijų asmens duomenims:
                        
                                    a)
                                 
                                 
                                    tapatybės nustatymo duomenims;
                                 
                              
                                    b)
                                 
                                 
                                    kontaktiniams duomenims;
                                 
                              
                                    c)
                                 
                                 
                                    profesiniams duomenims;
                                 
                              
                                    d)
                                 
                                 
                                    finansiniams duomenims;
                                 
                              
                                    e)
                                 
                                 
                                    srauto duomenims;
                                 
                              
                                    f)
                                 
                                 
                                    duomenims apie asmenų dalyvavimą;
                                 
                              
                                    g)
                                 
                                 
                                    duomenims apie asmenų išorės veiklą;
                                 
                              
                                    h)
                                 
                                 
                                    duomenims apie politines pažiūras;
                                 
                              
                                    i)
                                 
                                 
                                    visiems kitiems duomenims, susijusiems su atitinkama audito veikla.
                                 
                              
                  2)   Taikomi apribojimai
            
            Atsižvelgiant į šio sprendimo 8–13 straipsnius, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, kai naudojimasis šiomis teisėmis pakenktų Institucijos vidaus auditų vykdymui.
            
               (1)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
         
      
      
         
            V PRIEDAS
            Teismo procesai
            1)   Dalykas ir taikymo sritis
            
            
                     
                        1.
                     
                     
                        Šis priedas taikomas duomenų valdytojo vykdomam asmens duomenų tvarkymui teismo procesų tikslais.
                     
                  
                     
                        2.
                     
                     
                        Šiame priede nustatomos specialios sąlygos, kuriomis, siekiant užtikrinti teismo procesų apsaugą, pagal Reglamento (ES) 2018/1725 25 straipsnio 1 dalies e punktą duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles.
                     
                  
                     
                        3.
                     
                     
                        Šis priedas taikomas šių kategorijų asmens duomenims:
                        
                                    a)
                                 
                                 
                                    tapatybės nustatymo duomenims;
                                 
                              
                                    b)
                                 
                                 
                                    kontaktiniams duomenims;
                                 
                              
                                    c)
                                 
                                 
                                    profesiniams duomenims;
                                 
                              
                                    d)
                                 
                                 
                                    finansiniams duomenims;
                                 
                              
                                    e)
                                 
                                 
                                    srauto duomenims;
                                 
                              
                                    f)
                                 
                                 
                                    duomenims apie asmenų dalyvavimą;
                                 
                              
                                    g)
                                 
                                 
                                    duomenims apie asmenų išorės veiklą;
                                 
                              
                                    h)
                                 
                                 
                                    visiems kitiems duomenims, susijusiems su atitinkamų teismo procesų dalyku.
                                 
                              
                  2)   Taikomi apribojimai
            
            Atsižvelgiant į šio sprendimo 8–13 straipsnius, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, kai naudojimasis šiomis teisėmis pakenktų teismo procesams.
         
      
      
         
            VI PRIEDAS
            Tikrinimo, stebėsenos ir tyrimų veikla
            1)   Dalykas ir taikymo sritis
            
            
                     
                        1.
                     
                     
                        Šis priedas taikomas duomenų valdytojo vykdomam asmens duomenų tvarkymui 2 dalyje nurodytos tikrinimo, stebėsenos ir tyrimų veiklos tikslais.
                     
                  
                     
                        2.
                     
                     
                        Šiame priede nustatomos konkrečios sąlygos, kuriomis, vykdant tikrinimo, stebėsenos ir tyrimų veiklą, susijusią su Europos politinėmis partijomis, Europos politiniais fondais ir prašymą dėl registracijos pateikusiais pareiškėjais, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, siekiant užtikrinti:
                        
                                    a)
                                 
                                 
                                    kitus svarbius Sąjungos arba valstybės narės tikslus, susijusius su bendrais viešaisiais interesais, visų pirma Europos politinių partijų ir Europos politinių fondų registravimu ir priežiūra, atsižvelgiant į Institucijai Reglamentu (ES, Euratomas) Nr. 1141/2014 (1) pavestą užduotį;
                                 
                              
                                    b)
                                 
                                 
                                    kitus svarbius Sąjungos arba valstybės narės tikslus, susijusius su bendrais viešaisiais interesais, visų pirma Sąjungos arba valstybės narės svarbius finansinius interesus, pagal Reglamento (ES) 2018/1725 25 straipsnio 1 dalies c punktą;
                                 
                              
                                    c)
                                 
                                 
                                    stebėsenos, tikrinimo ar reguliavimo funkciją, kuri (net jeigu tik kartais) yra susijusi su viešosios valdžios įgaliojimų vykdymu Reglamento (ES) 2018/1725 25 straipsnio 1 dalies b ir c punktuose nurodytais atvejais, vadovaujantis minėto reglamento 25 straipsnio 1 dalies g punktu, ir
                                 
                              
                                    d)
                                 
                                 
                                    nusikalstamų veikų prevenciją, tyrimą, nustatymą ar patraukimą už jas baudžiamojon atsakomybėn arba bausmių vykdymą pagal Reglamento (ES) 2018/1725 25 straipsnio 1 dalies b punktą.
                                 
                              
                  
                     
                        3.
                     
                     
                        Šis priedas taikomas šių kategorijų asmens duomenims:
                        
                                    a)
                                 
                                 
                                    tapatybės nustatymo duomenims;
                                 
                              
                                    b)
                                 
                                 
                                    kontaktiniams duomenims;
                                 
                              
                                    c)
                                 
                                 
                                    profesiniams duomenims;
                                 
                              
                                    d)
                                 
                                 
                                    finansiniams duomenims;
                                 
                              
                                    e)
                                 
                                 
                                    srauto duomenims;
                                 
                              
                                    f)
                                 
                                 
                                    duomenims apie asmenų dalyvavimą;
                                 
                              
                                    g)
                                 
                                 
                                    duomenims apie asmenų išorės veiklą;
                                 
                              
                                    h)
                                 
                                 
                                    duomenims apie politines pažiūras;
                                 
                              
                                    i)
                                 
                                 
                                    visiems kitiems duomenims, susijusiems su atitinkamų Institucijos atliekamos stebėsenos ir tyrimų dalyku.
                                 
                              
                  2)   Taikomi apribojimai
            
            Atsižvelgiant į šio sprendimo 8–13 straipsnius, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, kai naudojimasis šiomis teisėmis pakenktų Institucijos vykdomos tikrinimo, stebėsenos ir tyrimų veiklos tikslui ir veiksmingumui.
            
               (1)  2014 m. spalio 22 d. Europos Parlamento ir Tarybos reglamentas (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo (OL L 317, 2014 11 4, p. 1).
         
      
      
         
            VII PRIEDAS
            Bendradarbiavimas su Europos kovos su sukčiavimu tarnyba (OLAF)
            1)   Dalykas ir taikymo sritis
            
            
                     
                        1.
                     
                     
                        Šis priedas taikomas asmens duomenų tvarkymui, ypač asmens duomenų perdavimui, kurį atlieka duomenų valdytojas siekdamas suteikti OLAF informaciją ir dokumentus, pranešdamas apie atvejus OLAF ar tvarkydamas iš OLAF gautą informaciją ir dokumentus.
                     
                  
                     
                        2.
                     
                     
                        Šiame priede nustatomos konkrečios sąlygos, kuriomis, kai OLAF prašymu arba savo iniciatyva OLAF teikiama informacija ir dokumentai, OLAF pranešama apie atvejus arba tvarkoma iš OLAF gauta informacija ar dokumentai, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, siekiant užtikrinti:
                        
                                    a)
                                 
                                 
                                    nusikalstamų veikų prevenciją, tyrimą, nustatymą ar patraukimą už jas baudžiamojon atsakomybėn arba bausmių vykdymą pagal Reglamento (ES) 2018/1725 25 straipsnio 1 dalies b punktą ir
                                 
                              
                                    b)
                                 
                                 
                                    reglamentuojamųjų profesijų etikos pažeidimų prevenciją, tyrimą, nustatymą ir patraukimą baudžiamojon atsakomybėn už juos pagal Reglamento (ES) 2018/1725 25 straipsnio 1 dalies f punktą.
                                 
                              
                  
                     
                        3.
                     
                     
                        Prieš taikydamas apribojimą pagal 2 dalį duomenų valdytojas konsultuojasi su OLAF dėl tokio apribojimo būtinumo, išskyrus atvejus, kai duomenų valdytojas yra įsitikinęs, kad apribojimas būtinas dėl 2 dalies a ir b punktuose nurodytų priežasčių, arba jei tokios konsultacijos trukdytų OLAF veiklai.
                     
                  
                     
                        4.
                     
                     
                        Šis priedas netaikomas asmens duomenų tvarkymui, kai OLAF atlieka duomenų valdytojo funkcijas, t. y. kai OLAF tvarko asmens duomenis, kurie laikomi Institucijos patalpose pagal Europos Parlamento ir Tarybos reglamento (ES, Euratomas) Nr. 883/2013 (1) 4 straipsnio 2 dalį ir 6 straipsnį.
                     
                  
                     
                        5.
                     
                     
                        Šis priedas taikomas šių kategorijų asmens duomenims:
                        
                                    a)
                                 
                                 
                                    tapatybės nustatymo duomenims;
                                 
                              
                                    b)
                                 
                                 
                                    kontaktiniams duomenims;
                                 
                              
                                    c)
                                 
                                 
                                    profesiniams duomenims;
                                 
                              
                                    d)
                                 
                                 
                                    finansiniams duomenims;
                                 
                              
                                    e)
                                 
                                 
                                    srauto duomenims;
                                 
                              
                                    f)
                                 
                                 
                                    duomenims apie asmenų dalyvavimą;
                                 
                              
                                    g)
                                 
                                 
                                    duomenims apie asmenų išorės veiklą;
                                 
                              
                                    h)
                                 
                                 
                                    duomenims apie politines pažiūras;
                                 
                              
                                    i)
                                 
                                 
                                    visiems kitiems duomenims, susijusiems su atitinkamo OLAF arba Institucijos bendradarbiaujant su OLAF atliekamo tyrimo dalyku.
                                 
                              
                  2)   Taikomi apribojimai
            
            
                     
                        1.
                     
                     
                        Atsižvelgiant į šio sprendimo 8–13 straipsnius, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, kai naudojimasis šiomis teisėmis pakenktų OLAF tyrimų veiklos arba Institucijos bendradarbiaujant su OLAF vykdomos tyrimų veiklos tikslui ir veiksmingumui, įskaitant jų tyrimų priemonių ir metodų atskleidimą.
                     
                  
                     
                        2.
                     
                     
                        Atsižvelgiant į šio sprendimo 8–13 straipsnius, Institucija gali apriboti 1 dalyje minėtas teises ir prievoles, susijusias su iš OLAF gautais asmens duomenimis, kai naudojimąsi šiomis teisėmis ir prievolių vykdymą gali apriboti OLAF, vadovaudamasis Komisijos sprendimo (ES) 2018/1962 (2) 2 straipsnio 3 dalimi.
                     
                  
               (1)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).
            
               (2)  2018 m. gruodžio 11 d. Komisijos sprendimas (ES) 2018/1962, kuriuo nustatomos Europos kovos su sukčiavimu tarnybos (OLAF) atliekamo asmens duomenų tvarkymo taisyklės, susijusios su informacijos teikimu duomenų subjektams ir tam tikrų jų teisių ribojimu pagal Europos Parlamento ir Tarybos reglamento (ES) 2018/1725 25 straipsnį (OL L 315, 2018 12 12, p. 41).
         
      
      
         
            VIII PRIEDAS
            Bendradarbiavimas su valstybėmis narėmis vykdant baudžiamuosius ar finansinius tyrimus
            1)   Dalykas ir taikymo sritis
            
            
                     
                        1.
                     
                     
                        Šis priedas taikomas asmens duomenų tvarkymui, ypač asmens duomenų perdavimui, kurį atlieka duomenų valdytojas, siekdamas suteikti nacionalinėms institucijoms informaciją ir dokumentus, kurių jos prašo vykdydamos nusikalstamų veikų ar finansinius tyrimus.
                     
                  
                     
                        2.
                     
                     
                        Šiame priede nustatomos konkrečios sąlygos, kuriomis, teikdamas nacionalinėms institucijoms informaciją ir dokumentus, kurių jos prašo vykdydamos nusikalstamų veikų ar finansinius tyrimus (1), duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir pareigas, siekiant užtikrinti:
                        
                                    a)
                                 
                                 
                                    nusikalstamų veikų prevenciją, tyrimą, nustatymą ar patraukimą už jas baudžiamojon atsakomybėn arba bausmių vykdymą pagal Reglamento (ES) 2018/1725 25 straipsnio 1 dalies b punktą;
                                 
                              
                                    b)
                                 
                                 
                                    teismų nepriklausomumo ir teismo procesų apsaugą pagal Reglamento (ES) 2018/1725 25 straipsnio 1 dalies e punktą ir
                                 
                              
                                    c)
                                 
                                 
                                    reglamentuojamųjų profesijų etikos pažeidimų prevenciją, tyrimą, nustatymą ir patraukimą baudžiamojon atsakomybėn už juos pagal Reglamento (ES) 2018/1725 25 straipsnio 1 dalies f punktą.
                                 
                              
                  
                     
                        3.
                     
                     
                        Šis priedas taikomas šių kategorijų asmens duomenims:
                        
                                    a)
                                 
                                 
                                    tapatybės nustatymo duomenims;
                                 
                              
                                    b)
                                 
                                 
                                    kontaktiniams duomenims;
                                 
                              
                                    c)
                                 
                                 
                                    profesiniams duomenims;
                                 
                              
                                    d)
                                 
                                 
                                    finansiniams duomenims;
                                 
                              
                                    e)
                                 
                                 
                                    elektroniniams pranešimams;
                                 
                              
                                    f)
                                 
                                 
                                    srauto duomenims;
                                 
                              
                                    g)
                                 
                                 
                                    duomenims apie asmenų dalyvavimą;
                                 
                              
                                    h)
                                 
                                 
                                    visiems kitiems duomenims, susijusiems su atitinkamo nacionalinių institucijų atliekamo tyrimo dalyku.
                                 
                              
                  2)   Taikomi apribojimai
            
            Atsižvelgiant į šio sprendimo 8–13 straipsnius, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir prievoles, kai naudojimasis šiomis teisėmis pakenktų nacionalinių nusikalstamų veikų ir finansinių tyrimų tikslui ir veiksmingumui.
            
               (1)  Vadovaudamasi lojalaus bendradarbiavimo principu, įtvirtintu Europos Sąjungos sutarties 4 straipsnio 3 dalyje, Institucija turi suteikti nacionalinėms institucijoms prašomą informaciją ir dokumentus.